Expedia ขาดทุน 8 หมื่นล้าน แต่มูลค่าบริษัททำจุดสูงสุด ในประวัติศาสตร์
ถ้าเราเห็นว่า บริษัทไหนกำลังขาดทุนระดับหมื่นล้าน เราก็น่าจะสรุปได้ว่าบริษัทแห่งนั้นกำลังจะเผชิญกับวิกฤติ และมูลค่าบริษัทก็น่าจะลดลงหนักไปตามกัน  แต่มันก็อาจจะไม่ได้เป็นแบบนั้นเสมอไป เพราะ Expedia เป็นหนึ่งในบริษัทที่ในปีที่ผ่านมา รายงานผลขาดทุนมหาศาลถึง 8 หมื่นล้านบาท แต่มูลค่าบริษัทกลับพุ่งสูงถึง 7 แสนล้านบาท  ซึ่งถือเป็นจุดที่สูงสุดในประวัติศาสตร์  Expedia ทำธุรกิจอะไร ? ทำไมนักลงทุนถึงมองข้ามผลการขาดทุน และให้มูลค่ากับบริษัท Expedia มากขนาดนี้ ? ลงทุนแมนจะเล่าให้ฟัง
7 มี.ค. 2564

Expedia ขาดทุน 8 หมื่นล้าน แต่มูลค่าบริษัททำจุดสูงสุด ในประวัติศาสตร์ / โดย ลงทุนแมน
ถ้าเราเห็นว่า บริษัทไหนกำลังขาดทุนระดับหมื่นล้าน
เราก็น่าจะสรุปได้ว่าบริษัทแห่งนั้นกำลังจะเผชิญกับวิกฤติ
และมูลค่าบริษัทก็น่าจะลดลงหนักไปตามกัน
แต่มันก็อาจจะไม่ได้เป็นแบบนั้นเสมอไป
เพราะ Expedia เป็นหนึ่งในบริษัทที่ในปีที่ผ่านมา
รายงานผลขาดทุนมหาศาลถึง 8 หมื่นล้านบาท
แต่มูลค่าบริษัทกลับพุ่งสูงถึง 7 แสนล้านบาท 
ซึ่งถือเป็นจุดที่สูงสุดในประวัติศาสตร์
Expedia ทำธุรกิจอะไร ?
ทำไมนักลงทุนถึงมองข้ามผลการขาดทุน
และให้มูลค่ากับบริษัท Expedia มากขนาดนี้ ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่านและนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
จริง ๆ แล้ว Expedia มีจุดเริ่มต้น
จากการเป็นแผนกในบริษัท Microsoft 
ที่รับหน้าที่พัฒนาแพลตฟอร์มการจองโรงแรม 
ตั้งแต่ปี 1996 หรือราว 25 ปีก่อน
แต่หลังจากแผนกนี้เติบโตได้ดี 
Microsoft ก็ได้ตัดสินใจ Spin-off หรือแยกธุรกิจออกมาจัดตั้งเป็นบริษัท
ซึ่งหลังจากแยกออกมาเป็นบริษัทได้เพียง 3 ปี
Expedia ก็ได้จดทะเบียนเข้าตลาดหลักทรัพย์ได้สำเร็จ
ระหว่างทาง Expedia ก็ได้ถูกซื้อกิจการ โดย บริษัท InterActiveCorp (IAC) 
ที่ทำธุรกิจเกี่ยวกับสื่อ ด้วยมูลค่าการเข้าซื้อราว 4.5 หมื่นล้านบาท
ต่อมา IAC ก็ได้มัดรวมธุรกิจที่เกี่ยวข้องกับการท่องเที่ยว และการจองที่พักที่บริษัทเป็นเจ้าของอย่าง Expedia, TripAdvisor, Classic Vacations, eLong, 
 และ 
 เข้าด้วยกัน
และก็ได้นำธุรกิจทั้งหมดนี้ มาจดทะเบียนเป็นอีกบริษัท โดยใช้ชื่อของ Expedia
หลังจากนั้น Expedia ก็ได้เติบโตตามธุรกิจการท่องเที่ยวทั่วโลก และธุรกิจในกลุ่มที่เติบโตแรงอย่าง TripAdvisor ก็มีขนาดใหญ่ขึ้น จนสามารถนำไปแยกจดทะเบียนในตลาดหลักทรัพย์ได้อีก
ทีนี้เราลองมาดูผลประกอบการของบริษัท Expedia ก่อนที่จะเผชิญวิกฤติโรคระบาด
ปี 2017 รายได้ 304,878 ล้านบาท กำไร 11,452 ล้านบาท
ปี 2018 รายได้ 339,159 ล้านบาท กำไร 12,270 ล้านบาท
ปี 2019 รายได้ 364,700 ล้านบาท กำไร 17,075 ล้านบาท
รายได้เติบโตเฉลี่ยต่อปี 9%
กำไรเติบโตเฉลี่ยต่อปี 22%
แต่พอบริษัทต้องมาเจอกับวิกฤติในปีที่ผ่านมา
Expedia ที่ทำแพลตฟอร์มจองโรงแรม ก็ได้รับผลกระทบ
ไม่ต่างจาก ธุรกิจที่เกี่ยวข้องกับการท่องเที่ยวอื่น ๆ บนโลก
แต่ก็ดูเหมือนว่าแพลตฟอร์มทางเทคโนโลยีอย่าง Expedia 
จะไม่สามารถลดต้นทุนได้เหมือนเจ้าของโรงแรมที่พอรู้ว่าไม่มีลูกค้า 
ก็สามารถปิดโรงแรมเพื่อรักษาสภาพคล่อง
เพราะต้นทุนในการทำธุรกิจของแพลตฟอร์มออนไลน์จะมีต้นทุนคงที่เป็นส่วนใหญ่ ที่ลดลงได้ไม่มาก
และแม้ว่าสถานการณ์เริ่มมีสัญญาณฟื้นตัว
เหล่าเจ้าของโรงแรม ก็ยังไม่ได้หันกลับมาทำการตลาดผ่านตัวกลาง
อย่างแอปพลิเคชันจองโรงแรม แต่หันไปทำแคมเปญตรงถึงลูกค้ามากกว่า
แล้วทั้งหมดที่ว่านี้ กระทบกับ Expedia ขนาดไหน ?
บริษัท Expedia ในปี 2020 มีรายได้ 157,129 ล้านบาท 
ลดลงมากถึง 57% เมื่อเทียบกับปีก่อนหน้า
ในขณะเดียวกัน บริษัทก็ขาดทุนไป 81,209 ล้านบาท
พลิกจากที่เคยกำไรมาตลอดหลายสิบปี มาเป็นขาดทุนทันทีในปีที่ผ่านมา
แต่รู้หรือไม่ว่า ปัจจุบัน มูลค่าของ Expedia กลับพุ่งขึ้น
สวนทางผลประกอบการ จนขึ้นไปทำจุดสูงสุดในประวัติศาสตร์
แล้วมันเป็นเพราะอะไร ?
เหตุผลสำคัญก็เพราะว่า ตลาดก็รู้ว่าเหตุการณ์นี้เป็นแค่ชั่วคราว และได้มองข้ามช็อตผลกระทบจากโรคระบาดไปแล้ว ซึ่งตลาดก็น่าจะคาดการณ์ว่า Expedia น่าจะฟื้นตัวกลับมาทำธุรกิจได้แบบเดิมในอีกไม่ช้า
นอกเหนือจากบริษัท Expedia แล้ว
อีกส่วนที่เห็นได้ชัดก็คือ สัญญาณการไหลของเม็ดเงินลงทุน 
ที่เริ่มกลับเข้าสู่กลุ่มธุรกิจท่องเที่ยว ที่มีมูลค่าตกลงไปอย่างหนักในปีที่ผ่านมา
ตัวอย่างที่เห็นได้ชัดก็คือ
ธุรกิจเจ้าของเรือสำราญอย่าง Royal Caribbean Cruises 
ที่มีมูลค่าเพิ่มขึ้น 319% เมื่อเทียบกับจุดต่ำสุดในปีที่ผ่านมา
เจ้าของเชนโรงแรมระดับโลกอย่าง Marriott International 
ก็มีมูลค่าเพิ่มขึ้น 152% ในช่วงเวลาเดียวกัน
หรือแม้แต่บริษัทที่เกี่ยวข้องกับการท่องเที่ยวในบ้านเรา เช่น เจ้าของสนามบินและเชนโรงแรมหลายแห่ง 
ที่แม้จะเพิ่งรายงานผลประกอบการขาดทุนหนัก แต่มูลค่าก็ได้ถูกดันขึ้นมา
จนบางบริษัทพุ่งขึ้นสูงกว่าช่วงก่อนโรคระบาดไปแล้วเรียบร้อย ซึ่ง Expedia ก็เป็นหนึ่งในนั้น..
╔═══════════╗
Blockdit เป็นแพลตฟอร์ม สำหรับนักอ่านและนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References:
-
-
-
-
-